Source: http://kirkkonummi.cloudnc.fi/fi-FI/Toimielimet/Nuorisovaltuusto/Kokous_2622019/Edustajan_valitseminen_uuden_kirjaston_n(35999)
Timestamp: 2019-09-15 10:38:26+00:00

Document:
Edustajan valitseminen uuden kirjaston nimityöryhmään | Kirkkonummi
Edustajan valitseminen uuden kirjaston nimityöryhmään
Nuorisovaltuusto, kokous 26.2.2019
§ 15 Edustajan valitseminen uuden kirjaston nimityöryhmään
Vapaa-aikajaosto päätti 5.2.2019 §5 perustaa uuden pääkirjaston kirjastotalon nimeämistä varten työryhmän, joka järjestää nimestä ideakilpailun sekä päättää talon nimen. Työryhmään tulee kaksi jäsentä vapaa-aikajaostosta, kaksi jäsentä kirjastosta sekä yksi jäsen asukaspuistosta, nuorisopalveluista, nuorisovaltuustosta ja Toimarista. Lisäksi työryhmään kutsutaan kirjailijat Timo Parvela ja Katarina von Numers.
Uusi pääkirjasto valmistuu vuoden 2020 alkupuolella.
Nuorisovaltuuston toimintasäännön § 3 mukaan toimielimeen valittu nuorisovaltuuston edustaja osallistuu toimielimen kokouksiin ja vie niihin nuorisovaltuuston ja kunnan muiden nuorten näkemyksiä sekä pitää huolen, että nuorisovaltuusto saa tietoja valtuuston, lautakunnan ja työryhmien käsittelemistä asioista. Jos nuorisovaltuuston jäsen eroaa nuorisovaltuuston edustajan tehtävästä kunnan toimielimessä, tulee jäsenen ilmoittaa siitä kirjallisesti nuorisovaltuuston puheenjohtajalle. Tehtävästä eronneen jäsenen tilalle tulee tehtävään valittu varajäsen. Mikäli varajäsentä ei ole, valitaan seuraavassa nuorisovaltuuston kokouksessa uusi edustaja tehtävään.
Nuorisovaltuuston toimintasäännön § 6 mukaan henkilövaalit toimitetaan suljetulla lippuäänestyksellä. Myös ehdolla olevilla henkilöillä on äänioikeus. Henkilövaalissa tulevat valituiksi se henkilö tai ne henkilöt, jotka ovat saaneet eniten ääniä. Henkilövaalien tasatilanteessa tuloksen ratkaisee arpa.
Valitaan nuorisovaltuuston edustaja uuden kirjaston nimityöryhmään.
Nuorisovaltuuston edustajaksi uuden kirjaston nimiryhmään valittiin Vivi Lehtonen.
Keskusteltiin pistorasioiden riittävyydestä uudessa kirjastossa.
Uuden kirjaston pohjapiirrustukset ja havainnekuvat vaikuttavat nuorisovaltuuston mielestä hienoilta. Hyvä, että kirjastossa on tarpeeksi tilaa nuorille.
§ 14 Nuorisovaltuuston edustajan valinta kunnanvaltuuston 4.3.2019 kokoukseen
§ 16 Nuorisovaltuuston edustajien raportit kunnan toimielimien kokouksista
§ 17 Nuorisovaltuuston tapahtumatyöryhmän asiat
§ 18 Nuorisovaltuuston sometiimin asiat
§ 19 Osaamista osallisuuteen -hankkeen ajankohtaiset asiat
§ 20 Terveiset Uudenmaan maakunnallisen nuorisovaltuuston 12.2.2019 kokouksesta

References: § 15
 §5
 § 3
 § 6

§ 14

§ 16

§ 17

§ 18

§ 19

§ 20